पाएं अपने शहर की ताज़ा ख़बरें और फ्री ई-पेपरडाउनलोड करें
भारत में कोरोना का प्रकोप तेजी से पांव पसार रहा है। पिछले 12 दिनों से लगातार तीन लाख से ज्यादा नए मरीज सामने आ रहे हैं। रविवार को एक बार फिर 3 लाख 50 हजार 598 मरीज सामने आए हैं, वहीं 3,071 मरीजों ने जान गंवाईं। आज ठीक होने वाले मरीजों की संख्या 2 लाख 79 हजार 882 रही। वहीं कुल संक्रमितों का आंकड़ा अब दो करोड़ के करीब पहुंचने वाला है। आज यह संख्या 1.99 करोड़ को पार कर गई।
भारत में वायरस का प्रकोप कितना अधिक है, इसका अंदाजा लगाना है तो इन ताजा आंकड़ों को देख सकते हैं। शनिवार को दुनिया के टॉप-50 संक्रमित देशों में मिलाकर 3.91 लाख लोग संक्रमित पाए गए, जबकि अकेले भारत में 3 लाख 92 हजार 459 मरीजों की पहचान हुई। मतलब 50 देशों के टोटल केस से भी एक हजार ज्यादा मरीज भारत में मिले।
पिछले 24 घंटे में 2 राहत की खबरें भी आईं। पहली ये कि शुक्रवार के मुकाबले शनिवार को संक्रमितों की संख्या में 9555 की कमी देखी गई। शुक्रवार को देश में रिकॉर्ड 4 लाख 2 हजार 14 लोग संक्रमित पाए गए थे, जो शनिवार को घटकर 3 लाख 92 हजार 459 पर पहुंच गया। दूसरी ओर पिछले 24 घंटे में दुनिया में सबसे ज्यादा मौतें भारत में हुई हैं। यहां 3,684 मरीजों ने दम तोड़ दिया। ब्राजील में मरने वालों की संख्या 2,278 रही। तीसरे नंबर पर अमेरिका रहा। यहां शनिवार को 661 लोगों ने जान गंवाई।
पहली बार एक दिन में 3 लाख से ज्यादा रिकवरी
शनिवार का दिन रिकवरी के मामले में काफी अच्छा रहा। पहली बार एक दिन के अंदर 3 लाख से ज्यादा लोग ठीक हुए। इस दौरान रिकवर होने वालों की संख्या 3 लाख 8 हजार 522 रही। अब तक दुनिया के किसी देश में एक साथ इतने मरीज रिकवर नहीं हुए हैं। इससे पहले शुक्रवार 2.99 लाख लोग ठीक हुए थे।
देश में कोरोना महामारी आंकड़ों में
बीते 24 घंटे में कुल नए केस आए: 3.92 लाख
बीते 24 घंटे में कुल मौतें: 3,684
बीते 24 घंटे में कुल ठीक हुए: 3.08 लाख
अब तक कुल संक्रमित हो चुके: 1.95 करोड़
अब तक ठीक हुए: 1.59 करोड़
अब तक कुल मौतें: 2.15 लाख
अभी इलाज करा रहे मरीजों की कुल संख्या: 33.43 लाख
कोरोना अपडेट्स
प्रमुख राज्यों के हाल
1. महाराष्ट्र
यहां रविवार को 56,647 लोग संक्रमित पाए गए। 51,356 लोग रिकवर हुए और 669 की मौत हो गई। अब तक राज्य में 47 लाख 22 हजार लोग संक्रमण की चपेट में आ चुके हैं। इनमें 39.81 लाख लोग ठीक हो चुके हैं, जबकि 70 हजार 284 लोगों की मौत हो गई है। 6 लाख 68 हजार 353 मरीजों का अभी इलाज चल रहा है।
2. उत्तर प्रदेश
यहां रविवार को 30,857 लोग संक्रमित पाए गए। 36,650 लोग रिकवर हुए और 288 लोगों की मौत हो गई। अब तक राज्य में 13 लाख 13 हजार लोग संक्रमित हो चुके हैं। इनमें 10 लाख 4 हजार ठीक हो चुके हैं, जबकि 13,162 मरीजों ने दम तोड़ दिया। 2 लाख 95 हजार मरीजों का इलाज चल रहा है।
3. दिल्ली
देश की राजधानी दिल्ली में रविवार को 20,394 लोग कोरोना पॉजिटिव पाए गए। 24,444 लोग ठीक हुए और 407 की मौत हो गई। अब तक 11 लाख 94 हजार लोग संक्रमण की चपेट में आ चुके हैं। इनमें 10 लाख 85 हजार ठीक हो चुके हैं, जबकि 16,966 मरीजों की मौत हो चुकी है। 92,290 का इलाज चल रहा है।
4. छत्तीसगढ़
यहां रविवार को 11,825 लोग कोरोना संक्रमित पाए गए। 16,931 लोग ठीक हुए और 246 की मौत हो गई। अब तक राज्य में 6 लाख 82 हजार लोग संक्रमण की चपेट में आ चुके हैं। इनमें 5 लाख 55 हजार लोग ठीक हो चुके हैं, जबकि 7,782 मरीजों की मौत हो चुकी है। 1 लाख 19 हजार का इलाज चल रहा है।
5. गुजरात
राज्य में रविवार को 12,978 लोग संक्रमित मिले। 11,146 लोग रिकवर हुए और 153 की मौत हो गई। अब तक 5 लाख 94 हजार 602 लोग संक्रमण की चपेट में आ चुके हैं। इनमें 4 लाख 40 हजार 276 ठीक हो चुके हैं, जबकि 7,508 मरीजों की मौत हो चुकी है। 1,46,818 मरीज ऐसे हैं जिनका इलाज चल रहा है।
6. मध्यप्रदेश
राज्य में रविवार को 12,662 लोग कोरोना पॉजिटिव पाए गए। 13,890 लोग ठीक हुए और 94 की मौत हो गई। अब तक 5 लाख 88 हजार 368 लोग संक्रमण की चपेट में आ चुके हैं। इनमें 4 लाख 95 हजार 367 लोग ठीक हो चुके हैं, जबकि 5,812 लोगों की मौत हो चुकी है। 87,189 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva awa_Deva mar_Deva hin_Deva awa_Deva hin_Deva awa_Deva hin_Deva san_Deva hin_Deva bho_Deva hin_Deva mai_Deva hin_Deva zho_Hant eng_Latn